W òbrëmienim ti jinicjatiwë Fùńdacje Sedlaka bëłë ju zòrganizowóné warstatë z robieniô filmów, malowaniô, teatru, ùczãstnicë wsłëchiwelë sã téż w mùzykã i lëteracczé ùtwórstwò. Tą razą ò historie przemówiło cało – na prowadzonëch we wejrowsczim mù przez Justinã Jón-Krukòwską wartkòwniach. Cało to je téż spôdkòwizna pò przódkach, temù mòże nim wërażiwac łączbã z nim. Temù ùczãstnicë mielë przëniesc pamiątczi zrzeszoné z familią i przez elemeńtë performance wërazëc sebie i swzeùmòje relacje. To je dzysô wôżné tim barżi, że dzysdniowòsc òdcynô nas òd nôtërny łączbë midzë jintelektã a całã – pòdsztrichnãła Justina Jón-Krukòwskô. Całosc dała ùczãstnikóm – sztudéróm z Wejrowa lepi pòznac i zrzeszëc sã z domôcą historią, le téż rozwinąc swòjã swiądã cała, to wszëtkò dzãka pòdzeleniémù zajmów na partë – gôdô Aleksandra Pitra z Fùndacje Sedlaka. Pò prakticznëch warkòwniach béł wëkłôd ò reminescencjach wòjnë w ùtwórstwie artistów. W òbrëmienim projechtu Piôsznica- kùltura placu przed nama jesz historiczné warkòwnie i wëkłôd, a téż zajmë z robieniô filmù. Całosc pòdrechùje kònferencjô, na jaką òrganizatorowie rôczą 7 smùtana do Kaszëbsczi Filharmónie.